Crypt of the NecroDancer

Crypt of the NecroDancer er et roguelike-rytmespill utviklet og utgitt av kanadiske Brace Yourself Games. Spillet bygger på de grunnleggende elementene i et roguelike spill der en utforsker katakomber, og legger til en pulserende rytme som spilleren må navigere i takt med. Handlingene til spilleren er mest effektive når karakteren beveger seg til rytmen i den gjeldende musikken og svekkes når en bommer på en takt. Spillet ble utgitt til Microsoft Windows, OS X og Linux i april 2015, til PlayStation 4 og Vita i februar 2016, til Xbox One i februar 2017 og til Nintendo Switch i februar 2018. Crypt of the NecroDancer Pocket Edition, utviklet for iOS, ble utgitt i juni 2016.

En crossover-tittel, Cadence of Hyrule, med musikk og elementer fra The Legend of Zelda, ble utgitt i juni 2019 til Nintendo Switch.

Referanser

Eksterne lenker 
 

IOS-spill
Linux-spill
MacOS-spill
Musikkspill
Nintendo Switch-spill
PlayStation 4-spill
PlayStation Vita-spill
Windows-spill
Videospill fra 2015
Xbox One-spill
Videospill utviklet i Canada
Roguelike-spill
Game Developers Choice Awards-vinnere